Furuset Ishockey

Furuset Ishockey (stiftet 1914) er en norsk ishockeyklubb fra Furuset i Oslo. Klubben er en del av Furuset Idrettsforening og er populært kalt «FIF», også kalt «Ulvene fra Groruddalen». Klubbens hjemmekamper spilles i Furuset Forum siden 1998, som har en tilskuerkapasitet på 1 200. Klubben befinner seg i siden sesongen 2022/23 i 1. divisjon.

Klubben har fostret hockeyspillere som Bjørn «Botta» Skaare, Ole Eskild Dahlstrøm, Petter Salsten og Leif Solheim.

Tabellen (2021-22)

Historie

Fra 30-tallet og til 70-tallet var Furuset en av de største i Norge
Furuset er en av de eldste ishockeyklubber i Norge helt tilbake til 1935 og spilte Furuset da på øverste nivå i Norge fra 1934/35 sesongen og deltok NM i ishockey 1935 som var Norges første NM. Gjennom flere epoker har Furuset laget sitt navn som en av de største hockeyklubber i Norge. Som en av grunnleggerne av norske ishockey, hadde de et forsprang på mange motstandere.

Furuset vant sitt første av sju norske mesterskap i 1949 og startet med det den første gylne epoke i klubbens historie. Ledet av den legendariske Leif Solheim hentet klubben ytterligere tre mesterskap i løpet av femtitallet. Klubben klarte ikke å erstatte de sentrale spillerne og ble langsomt oppløst. Furuset ble snart forbigått av andre Oslo- klubber, og til slutt falt de ned i de lavere divisjonene.

1977 til 1993 den nye gullaldre

Det var ikke før slutten av 1970-tallet at Furuset gjenoppstod som en storhet. Furuset ble seriemestere for første gang i sesong 1978/79. Etter å ha klart opprykk til den øverste ligaen på slutten av syttitallet, vokste en fin gruppe med unge spillere, som blomstret i rampelyset i eliteserien. Ingen av dem større enn Bjørn Skaare og Ketil Aurstad, Skaare som den første norske til å spille i NHL.  Han ledet laget til det norske mesterskapet i 1980 etter 4-2 over Vålerengen. Furuset ble både seriemester og vant NM i ishockey 1983, med nok en stor generasjon av spillere på gang. Sesongen 1989/90 inngikk Manglerud Star og Furuset Ishockey et samarbeid på A-lagsnivå som ble kalt "Oslo hockey". Dette ble en sportslig suksess, hvor elitelaget Furuset ble Norgesmestre og farmerlaget Manglerud Star fikk bedre tabellplassering enn på mange år, Samarbeidet med Manglerud Star varte bare en sesong. Furusets siste mesterskap kom i 1990 med spillere som Petter Salsten, Ole Eskild Dahlstrøm og Steve Allman som de ledende spillerne.

1993-2006 slitere 
Etter suksess tidlig på nittitallet, som kulminerte med en opptreden som endte med tap i finalen mot Vålerenga i 1993, sto Furuset overfor en økonomisk krise og Furuset rykket ned i 1 divisjon.
Furuset gikk på ny inn i samarbeide med Manglerud Star. Denne gang under navnet Spektrum Flyers. Samarbeidet holdt i to sesonger og i 1996 var Furuset tilbake i eliteserien. Den 2. september 1998 ble Furuset Forum åpnet  Spill i eliteserien det holdt noen sesonger før nedrykk og konkurs ble resultatet i 2003.

2006-2009 Siste gang i Eliteserien 
Et nytt Furuset gjenoppsto og sesongen 2006/07 rykket Furuset opp til UPC-ligaen igjen med stor optimisme. I NM i ishockey 2007 spilte Furuset kvartfinale mot «rival» Vålerenga, Vålerenga gikk videre uten noe spesiell motstand fra Furuset (4-0 i kamper). Dette er siste gang Furuset har spilt en kvartfinale. I desember 2008 annonserte klubben at de var på randen av konkurs, at de hadde informert alle spillerne om at de ikke lenger kontraktsmessig var forpliktet til å bli i klubben og at utstedelse av lønn var i fare. Furuset rykket ned fra GET-ligaen 2008/09 med bare seks poeng på 45 kamper etter å ha fått ti poeng i trekk for økonomisk rot.

2009- tilbake i 1. divisjon
Furuset var tilbake i 1. divisjon etter nedrykk før 2009\10 sesongen. Furuset har stort sett ligget nederste halvdel av tabellen gjennom hele 2010-tallet, og har ikke greid å ta mye poeng.
Etter 2015\16 sesongen måtte Furuset sitt a-lag kvalifisering til 1. divisjon, Furuset sikret plassen sin.

Etter 2021\22 sesongen måtte A-laget til Furuset spille kvalifisering til 1. Divisjon. Furuset havnet på en 3. plass og måtte ned i 2. divisjon. Men eltelaget til Haugesund gikk konkurs og Furuset fikk beholde plassen sin i 1. Divisjon.

Meritter 
Norgesmestre: 1949,  1951, 1952, 1954, 1980, 1983,  1990
Seriemestre: 1978/79, 1979/80, 1982/83, 1989/90.

Hjemmebanen til Furuset 

Hjemmebanen til Furuset er Furuset Forum, før 1998 spilte Furuset Ishockey sine hjemmekamper i Furuset ishall før det igjen Furusetbobla. Men har også brukt Jordal Amfi, Lørenskog Ishall, Oslo Spektrum, Gjøvik Fjellhall, Grünerhallen og Manglerud Ishall.

Rivaler til Furuset 
De største rivalene til Furuset var Vålerenga. På 80-tallet og begynnelsen av 1990-tallet var oppgjørene mellom de to laga fra Oslos østkant obligatoriske. 2000 stykker ble stående utafor Jordal Amfi, inne var det 6000-7000. Det var alltid fullt. Folk sto der det var plass.

Kjente spillere

 Tommie Eriksen
 Björn Gustafsson
 Hans Kristian Hollstedt
 Knut Walbye
 Andrei Chistyakov
 Bjørn «Botta» Skaare
 Ole Eskild Dahlstrøm 
 Pål Dahlstrøm
 Petter Sæther 
 Petter Salsten 
 Leif Solheim
 Øivind Solheim
 Carl Erik Guldahl
 Rune Molberg
 Ketil Aurstad
 Kristian Forsberg
 Geir Hoff
 Anders Myrvold
 Steve Allman
 Sven Lien
 Harald Bastiansen
 Øystein Jarlsbo
 Øivind Løsåmoen
 Åge Ellingsen
 Lars Bergseng
 Arne Bergseng
 Sigurd Thinn
 Frank Vestreng
 Glenn Christer Jensen
 Johnny Bruun
 Åge Ellingsen
 Ole-Roberth Holmen 
 Kristian Forsberg
 Jon-Hroar Nordstrøm
 Mats Rosseli Olsen
 Tommy Jakobsen
 Tommy Lund
 Bjørn Mathisrud
 Martin Scott Hagen
 Rob Doroshuk
 Knut Walbye
 Øystein Jarlsbo
 Hege Ask
 Marianne Dahlstrøm
 Glenn Christer Jensen
 Mats Roselli Olsen
 Daniel Sørvik
 Mikael Vuorio
 Andrej Tsjistjakov
 Birgitte Lersbryggen
 Rasmus Juell
 Torbjørn Orskaug
 Jarl Espen Ygranes

Fredede draktnummer

Referanser

Eksterne lenker 
 

 
Ishockeyklubber i Norge
Idrettslag i Oslo
Idrettslag etablert i 1934
Furuset
1934 i Norge
Sport i bydel Alna